Na temelju članka 23. stavka 5. i članka 35. stavka 2. točke 2. Zakona o održivom gospodarenju otpadom („Narodne novine“ broj 94/13) te članka 28. Statuta Općine Ernestinovo („Službeni glasnik“ Općine Ernestinovo broj 1/13 i 4/13) Općinsko vijeće Općine Ernestinovo, na 25. sjednici održanoj 13. srpnja 2016. donijelo je

**ODLUKU**

**o zajedničkoj provedbi**

**mjera gospodarenja otpadom**

**(reciklažno dvorište)**

Članak 1.

 Općina Ernestinovo koristit će reciklažno dvorište u vlasništvu Općine Antunovac, izgrađeno na zemljištu označenom kao kčbr. 904/27, k.o. Antunovac, u svrhu provođenja mjere odvojenog prikupljanja otpada.

Članak 2.

 Općina Ernestinovo će zajednički s Općinom Antunovac snositi sve troškove potrebne za funkcioniranje reciklažnog dvorišta, u udjelima srazmjerno broju stanovnika svake pojedine općine.

Članak 3.

 Ovlašćuje se općinski načelnik Matija Greif za zaključenje sporazuma s Općinom Antunovac o zajedničkoj provedbi mjera gospodarenja otpadom putem zajedničkog korištenja reciklažnog dvorišta.

Članak 4.

 Odluka stupa na snagu prvog dana od dana objave u „Službenom glasniku“ Općine Ernestinovo.

KLASA: 351-01/16-01/3

URBROJ: 2158/04-16-01

Ernestinovo, 13. srpnja 2016.

Predsjednik

Općinskog vijeća

Siniša Stražanac